**LŠF stenda un medību šaušanas sekcijas biedru pilnsapulce**

**2012. gada 26.decembrī Purnavu muižā   
Sapulcē piedalās:** Valērijs Vaskis, Andris Stūrītis, Dainis Upelnieks, Raitis Freimanis, Ivars Briedis, Edvīns Porciks, Arvīds Āboliņš, Vitolds Rozītis, Gunārs Freimanis, Aivars Arājs, Aivars Bundzens, Vilnis Jaunzems.   
***Sēdi vada*** *Vilnis Jaunzems.**Protokolē Rudīte Vasile*

**Dienas kārtībā:**

1. Šaušanas mērķu pasūtīšana 2013.gadam;
2. Par šautuvju, kurās notiek LŠF sacensības, ikgadējas akreditāciju
3. [www.sasa.lv](http://www.sasa.lv) mājas lapas izvērtēšana:
4. Par Baltijas mēroga sacensību rīkošanu SK-35 un SK-100 disciplīnās; par EST un LT attiecīgo federāciju uzaicināšanu uz kopēju sanāksmi, kurā varētu apspriest šādu ideju;
5. 2013. gada sacensību kalendāra apstiprināšana;
6. Vēstules VMD parakstīšana;
7. Par sacensību noteikumu izstrādi šaušanas disciplīnā ST-50;
8. Par LŠF čempionātu medaļām – forma, izskats, uzraksti;
9. Dažādi jautājumi.
10. Šaušanas mērķu pasūtīšana 2013.gadam.  
    **Nolemj:** tā kā nevienai no klātesošajām šautuvēm nav nepieciešamības pēc mērķiem, mērķu pasūtīšana tiek atlikta uz nākamā gada sapulci, kas notiks 2013.gada 26. decembrī.
11. Par šautuvju, kurās notiek LŠF sacensības, ikgadējas akreditācijas nepieciešamību.  
    **Nolemj,** ka 2013.gada šaušana sacensību sezonā būs obligāta šautuvju akreditācija, kurā pārbaudīs šautuvju atbilstību sacensību noteikumiem. Aivars Bundzens ierosina vērtēt gan darbības nodrošināšanu atbilstoši LŠF apstiprinātiem šaušanas noteikumiem, gan arī atbilstību drošības prasībām. Akreditācija ir obligāta tām šautuvēm, kurās tiek rīkotas LŠF sacensības. Akreditācijas veidlapu izstrādās valde, kas veiks arī vērtēšanu.
12. [www.sasa.lv](http://www.sasa.lv) mājas lapas izvērtēšana.  
    V.Jaunzems informē, ka jādomā, kur turpmāk iegūt finansējumu, tas būs nepieciešams jau 2013.gadā; pašlaik nav priekšlikumu.  
    Ir ļoti svarīga savlaicīga nolikumu un rezultātu publicēšana. Tām šautuvēm, kas pieteikušas sacensības, obligāti mēnesi pirms sacensībām jāpublicē nolikums un rezultāti jāiesniedz ne vēlāk kā 5 dienas pēc sacensībām. Labāk – nākamajā dienā pēc sacensībām, kad rezultāti interesē visvairāk. Lai arī šautuvēm ir savas mājas lapas, vēlams visas sacensības atspoguļot www.sasa.lv. Lai ikviens, kurš vēlas šaut, viegli var atrast, uz kurieni doties.   
    **Nolemj:** uzticēt stenda šaušanas sadaļas administrēšanu Dainim Upelniekam.
13. Par Baltijas mēroga sacensību rīkošanu SK-35 un SK-100 disciplīnās.  
    **Nolemj** apzināt Igaunijas un Lietuvas šaušanas federācijas un izsūtīt uzaicinājumu tām, kas atbild par attiecīgām šaušanas disciplīnām, uzaicinot tās uz kopīgu tikšanos, lai runātu par Baltijas čempionāta rīkošanu un vienotietos par vienotiem noteikumiem šaušanas čempionātos.
14. 2013. gada sacensību kalendāra apstiprināšana.  
    **Nolemj** apstiprināt sagatavoto 2013.gada kalendāru un nodot publicēšanai.
15. Vēstule VMD parakstīšana.  
    **Nolemj** parakstīt un nosūtīt Valsts meža dienestam vēstuli ar lūgumu iekļaut šautuves vadītāju un instruktoru kā speciālistus eksaminācijas komisijā un tādejādi uzticēt viņiem pieņemt praktisko šaušanas eksāmenu, ko iespējams veikt jebkurā šautuves darba laikā.
16. Par sacensību noteikumu izstrādi šaušanas disciplīnā ST-50.  
    **Nolemj** projektu publicēt interneta mājas lapā www.sasa.lv. Tālākā noteikumu izstrāde tiks veikta kopīgiem spēkiem gan ar LŠF lietišķās šaušanas sekciju, gan žurnāla MMD redakciju, kas rīko lielākās mednieku šaušanas sacensības Latvijā. Svarīgi noteikumus izstrādāt divu mēnešu laikā, lai pēc apstiprināšanas LŠF valdes sēdē jau 2013.gada sacensību sezonas sākumu tie būtu spēkā.
17. Par LŠF čempionātu medaļām.  
    **Nolemj** strādāt pie LŠF Latvijas čempionātu medaļu dizaina, izveidot maketu, lai visām trim LŠF sekcijām būtu vienādas Latvijas čempionātu medaļas. Ja iespējams, atjaunot kādreizējo tradīciju, ko atgādināja G.Freimanis, ka agrāk medaļām pievienotas noteiktas krāsas lentas – zelta medaļai sarkana, sudraba - zila, bronzas - zaļa. Priekšlikums šādas krāsas izmantot arī diplomiem.

9.Dažādi.

**Nolemj** sacensībās dot iespēju nokārtot Sporta Meistara ieskaiti tiem, kas nav iekļuvuši pusfinālā vai finālā, ja iepriekšējo sēriju izpildītais vidējais sērijas rezultāts atbilst sporta meistaru vidējās sērijas rādītājam. Šie dalībnieki startētu tikai SM kvalifikācijas normatīvu izpildē, bet nepiedalītos ne finālā, ne pusfinālā.

**Debatēs** runā par šaušanas sporta attīstību un dalībnieku piesaistīšanu. V.Jaunzems ierosina - sacensībās būs vairāk dalībnieku, ja sporta šaušanai vai sacensībām varētu iegādāties lētākas patronas (bez PVN).

Sapulci slēdz pl. 14.30

Tūlīt pēc kopsapulces uz sēdi tiek sapulcināta valde.   
**LŠF stenda un medību šaušanas sekcijas valdes sēdes protokols**

**Piedalās** *I.Briedis, A. Āboliņš, A.Bundzens, V.Jaunzems, kā arī A. Arājs, G. Freimanis, R.Freimanis.*

1. Finanšu atskaite par 2011. un 2012. Gadu. Ziņo V.Jaunzems.

**Valde nolemj**: apstiprināt divu gadu finanšu pārskatu. 2013.gadā saglabāt kolektīvo biedru naudas maksu 50 lati.

1. Tiesnešu kvalifikācijas vērtēšanas komisijas – TKVK –atskaite par 2012. gadu un komisijas sastāva noteikšana.  
   Aivars Arājs informē, ka 2012. gadā rīkots tiesnešu kvalifikācijas eksāmens Mārkulīčos. 43 dalībniekiem tika piešķirta 3.tiesnešu kategorija, sešiem – otrā, vienam – pirmā, vienam – nacionālā kategorija. Nākamie tiesnešu apmācības un kvalifikācijas celšanas kursi, kā arī eksāmens plānots Saldū.  
    **Nolemj** eksamināciju turpināt, uzlabojot eksaminācijas jautājumus. Par komisijas locekli ievēl Raiti Freimani, līdz ar to izveidojot TKVK šādā sastāvā - Gunārs Freimanis, priekšsēdētājs, Aivars Arājs, priekšsēdētāja vietnieks, Oskars Vilciņš un Raitis Freimanis. Raitis Freimanis apņemas divu mēnešu laikā uzrakstīt komisijas nolikumu un saskaņot to ar valdi, kā arī veikt uzlabojumus eksaminācijas biļešu jautājumos. Nolemj publicēt tiesnešu eksāmenu biļetes [www.sasa.lv](http://www.sasa.lv)

3. Citi jautājumi  
**Valde nolemj**, ka visās sacensību rezultātu tabulās jāmin pilns tiesnešu saraksts. Tas tiks izmantots pie kvalifikācijas – nevarēs kvalifikāciju paaugstināt tie tiesneši, kas starpposmā nebūs tiesājuši sacensības.  
Valdes vēlēšanas sarīkot 2013.gada 26.decembrī.